CELEX: 62012TN0430
Language: el
Date: 2012-10-02 00:00:00
Title: Υπόθεση T-430/12: Προσφυγή της 2ας Οκτωβρίου 2012 — Heinrich κατά ΓΕΕΑ — Επιτροπής (European Network Rapid Manufacturing)

17.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/37
            
         Προσφυγή της 2ας Οκτωβρίου 2012 — Heinrich κατά ΓΕΕΑ — Επιτροπής (European Network Rapid Manufacturing)
   (Υπόθεση T-430/12)
   2012/C 355/77
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Heinrich Beteiligungs GmbH (Witten, Γερμανία) (εκπρόσωπος: A. Theis, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 5ης Ιουλίου 2012, στην υπόθεση R 793/2011-1·
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Εικονιστικό σήμα, το οποίο περιέχει το λεκτικό στοιχείο «European Network Rapid Manufacturing», για προϊόντα και υπηρεσίες των κλάσεων 6, 7, 12, 17 και 42 — Αίτηση καταχωρίσεως κοινοτικού σήματος υπ’ αριθ. 7 407 968
   
      Δικαιούχος του κοινοτικού σήματος: Η προσφεύγουσα
   
      Αιτούσα την κήρυξη της ακυρότητας του κοινοτικού σήματος: Ευρωπαϊκή Επιτροπή
   
      Αιτιολογία της αιτήσεως κηρύξεως της ακυρότητας: Το εικονιστικό σήμα αποτελεί απομίμηση από εραλδικής απόψεως του ευρωπαϊκού εμβλήματος
   
      Απόφαση του τμήματος ακυρώσεως: Απόρριψη της αιτήσεως κηρύξεως της ακυρότητας
   
      Απόφαση του τμήματος προσφυγών: Αποδοχή της προσφυγής και κήρυξη της ακυρότητας του εικονιστικού σήματος
   
      Προβαλλόμενοι λόγοι: Παράβαση του άρθρου 7, παράγραφος 1, στοιχείο ιη' του κανονισμού 207/2009 σε συνδυασμό με το άρθρο 6β, παράγραφος 1, στοιχείο α', της Σύμβασης των Παρισίων για την προστασία της βιομηχανικής ιδιοκτησίας